I Norge er Lisa Williams kjent fra blant annet kanal FEM, der hun beskriver overgangen til den åndelige verden.

Puls

En strålende opplagt Lisa Williams møter BA i Bergen tirsdag: Som i hennes show på Lifetime, vil hun tirsdag kveld og onsdag kveld, demonstrere sine gaver ved å utføre «readings» på publikum i Grieghallen.

– Det er første gang jeg er i Norge. Bergen er jo het vidunderlig, og menneskene virker å snille, morsomme og avslappet!

SER OG HØRER

Lisa er kjent for sin forbløffende evne til å kommunisere med kjære og venner som har gått videre til den «andre siden». I kveld blir Grieghallen full av mennesker som lengter etter å høre fra noen som har gått bort. Hun forklarer at hun «ser» på flere måter samtidig:

– Jeg ser den avdøde stå ved siden av den som får besøk, men jeg ser dem kun fra livet og opp. Barn ser jeg hele kroppen.

– Informasjonen om dem kommer ned til meg gjennom toppen av hodet, gjennom hodechakra. I tillegg ser jeg en «film» for mitt indre øye. Der viser det seg symboler som jeg tolker og «oversetter».

– Og selvsagt! ler hun med hele seg:

– Så hører jeg hva de har å si. Jeg forteller alt, jeg sensurerer ikke hva de sier, men i blant «oversetter» jeg det hvis det er særlig tøffe beskjeder som gis.

– Jeg stoler på, og har lang erfaring med at mennesker kun får de beskjedene de trenger og tåler.

UTSOLGT

I tillegg til opptredener på Oprah, Good Morning America, Larry King Live, og Jimmy Kimmel Live, ga Lisa ut boken «Life Among the Dead» i fjor som også er kommet på norsk.

Storseansene i Grieghallen er ikke markedsført i det hele tatt. I mai, skrev Lisa bare på sin facebookside at hun kom til Bergen og Norge i september. Da billettene ble lagt ut, ble de utsolgt i løpet av en-to-tre.

– I morgen skal jeg ta på mine gode sko for å komme meg opp på et av de vidunderlige fjellene her, stråler hun. Etter Bergen, reiser hun videre til Trondheim og Oslo.

– Jeg er velsignet som får jobbe med dette og jeg er velsignet som får komme til denne byen. Jeg kommer tilbake til Bergen neste år, lover hun.

Torsdag kan du lesere mer om Lisa Williams i papiravisen BA.